nahid-hub/BLUGE-bengali-wikipedia-section-title-prediction huggingface dataset:
মাথা রাখার জন্য জায়গার ব্যাবস্থা করে এবং ঘুমানোর সময় মেরুদন্ডের সাপেক্ষে গলা সোজা রাখার ব্যাবস্থা করে নেকপিলো গলাকে সাপোর্ট দেয়। এগুলো সার্ভিকাল বালিশ হিসাবে পরিচিত। অর্থোপেদিক, থেরাপেটিক এবং শল্য চিকিৎসা গ্রহণের রোগিদের আরামদায়ক অবস্থানে ধরে রাখতে সার্ভিকাল বালিশ সাহায্য করে।

ভ্রমন বালিশ বসা অবস্থায় গলাকে সাপোর্ট দেয়। তাদের ইউ আকৃতি গলার পিছনে গলার চারধারে বসে এবং মাথাকে অস্বস্তিকর ও সম্ভাব্য ক্ষতিকর অবস্থানে চলে যাওয়া থেকে রক্ষা করে। যদিও ইউ আকৃতির বালিশ মাঝে মাঝে মাথাকে জোর করে সামনে ঠেলে  দিয়ে গলার অসাড়তা সৃষ্টি করতে পারে।

বসার সময় টেইলবোনে চাপ দূর করার জন্য মাঝখানে জায়গাসহ টোরাস আকৃতির দৃঢ় বালিশ হল ডোনাট বালিশ। যারা টেইলবোন অঞ্চলের আঘাতে ভুগেছে বা হেমোরয়েডের ব্যাথায় ভুগেছে বা মলাশয়ের অন্যান্য অসুখে ভুগেছে প্রাথমিকভাবে তারা এসব বালিশ ব্যবহার করে।

বসা অবস্থায় পিঠের নিচের অংশ ও চেয়ারের পিঠের মধ্যে সৃষ্ট স্থান পুরন করে পিঠের নিচের অংশের ভেতরমুখি বাককে সাপোর্ট দেওয়ার জন্য লাম্বার বালিশ বানানো হয়। এসব বালিশ গাড়ি চালানো বা অফিসে বসার সময় পিঠের নিচের অংশকে সাপোর্ট দেওয়ার জনয় ব্যবহৃত হয়। অর্থোপেডিক বালিশ মেমরি ফোম বালিশের মত একইরকম।

সঠিক অনুচ্ছেদ শিরোনাম কোনটি?
titleA. অর্থোপেডিক
titleB. আবির্ভাব
titleC. প্রাচীন মিশরে
titleD. শব্দপ্রকরণ
উত্তর: titleA
যখন দিনকর তার কৈশোরে পা রেখেছেন, ততদিনে মহাত্মা গান্ধীর নেতৃত্বে ভারতীয় স্বাধীনতা আন্দোলন শুরু হয়ে গিয়েছিল। ১৯২৯ সালে,ম্যাট্রিক পরীক্ষার পরে, যখন তিনি ইন্টারমিডিয়েট পড়ার জন্য পাটনা কলেজে ভর্তি হন; তখন এই আন্দোলন আক্রমণাত্মক হয়ে উঠতে শুরু করে। ১৯২৮ সালে, যার বিরুদ্ধে দেশব্যাপী বিক্ষোভ অনুষ্ঠিত হচ্ছিল, সেই সাইমন কমিশন এসে পৌঁছোয়। পাটনাতেও বিক্ষোভ অনুষ্ঠিত হচ্ছিল এবং দিনকর শপথপত্রে স্বাক্ষর করেন। গান্ধী ময়দানের সমাবেশে হাজার হাজার লোকের জমায়েত হয়েছিল, সেখানে দিনকরও অংশ নিয়েছিলেন। সাইমন কমিশন এর বিরুদ্ধে প্রতিবাদের সময়, ব্রিটিশ সরকারের পুলিশ নির্লজ্জভাবে পাঞ্জাব কেশরী লালা লাজপত রায়কে লাঠিপেটা করে, তিনি আহত হয়ে পরে মারা যান। গোটা দেশে অশান্তি ছড়িয়ে পড়ে। এই আন্দোলনের কারণে দিনকরের যুবমন ক্রমশ কট্টরপন্থী হয়ে উঠতে থাকে। তার সংবেদনশীল প্রকৃতি কাব্যিক শক্তিতে ভরে ওঠে।

দিনকরের প্রথম কবিতা ১৯২৪ সালে 'ছাত্র সহোদর' (ছাত্রদের ভাই) নামে একটি পত্রিকায় প্রকাশিত হয়েছিল। ছাত্র সহোদর ছিল নরসিংহ দাসের সম্পাদনায় প্রতিষ্ঠিত একটি স্থানীয় সংবাদপত্র। ১৯২৮ সালে, গুজরাতের বারদোলিতে সর্দার বল্লভভাই প্যাটেলের নেতৃত্বে কৃষকদের সত্যাগ্রহ আন্দোলন সফল হয়েছিল। তিনি এই সত্যাগ্রহের উপর ভিত্তি করে দশটি কবিতা লিখেছিলেন যা 'বিজয়-সন্দেশ' (বিজয়ের বার্তা) শিরোনামে একটি বই আকারে প্রকাশিত হয়েছিল। এই রচনাটি এখন পাওয়া যায়। পাটনা কলেজের ঠিক সামনে "যুবক" এর কার্যালয় চলত। সরকারের ক্রোধ থেকে বাঁচতে দিনকর তার কবিতাগুলি "অমিতাভ" ছদ্মনামে প্রকাশ করেছিলেন। ১৪ই সেপ্টেম্বর ১৯২৮ তারিখে শহীদ যতীন দাসকে নিয়ে তার একটি কবিতা প্রকাশিত হয়েছিল। এই সময়ে তিনি "বীরবালা" এবং "মেঘনাদ-বধ" নামে দুটি ছোট কাব্য রচনা করেছিলেন, তবে এ দুটির কোনটিই এখন পাওয়া যায় না। ১৯৩০ সালে তিনি 'প্রাণ-ভঙ্গ' (প্রতিশ্রুতি ভঙ্গ) নামে একটি কবিতা রচনা করেছিলেন। রামচন্দ্র শুক্লা তার ইতিহাসে এটির উল্লেখ করেছিলেন। সুতরাং তার কাব্যজীবনের যাত্রা "বিজয়-সন্দেশ" দিয়ে শুরু হয়েছে বলে মনে করা যায়। এর আগে তার কবিতাগুলি পাটনা থেকে প্রকাশিত "দেশ" এবং কনৌজ থেকে প্রকাশিত "প্রতিভা" পত্রিকার প্রায়শই প্রকাশিত হত।

দিনকরের প্রথম কাব্যসংগ্রহ "রেণুকা" প্রকাশিত হয়েছিল ১৯৩৫ সালের নভেম্বর মাসে। "বিশাল ভারত" এর সম্পাদক বেনারসি দাস চতুর্বেদী লিখেছেন যে হিন্দি ভাষী লোকেদের "রেণুকা"র প্রকাশনা উদযাপন করা উচিত। এই সময়ে, চতুর্বেদীজী সেবাগ্রাম এ গিয়েছিলেন। তিনি তার সাথে "রেণুকা"র একটি অনুলিপি নিয়েছিলেন। অনুলিপিটি মহাত্মা গান্ধীকে দেওয়া হয়েছিল।

বিখ্যাত ইতিহাসবিদ ড. কাশী প্রসাদ জয়সওয়াল তাকে ছেলের মতো ভালোবাসতেন। দিনকরের কাব্যজীবনের প্রথম দিনগুলিতে জয়সওয়াল তাকে সর্ববিষয়ে সাহায্য করেছিলেন। ১৯৩৭ সালের ৪ আগস্ট জয়সওয়ালের মৃত্যু তরুণ কবির জন্য এক বিরাট আঘাত হয়ে এসেছিল। অনেক পরে হায়দ্রাবাদ থেকে প্রকাশিত একটি পত্রিকা "কল্পনা"তে তিনি লিখেছিলেন, "জয়সওয়ালজি আমার প্রথম প্রশংসক ছিলেন এটা আমার জন্য খুব ভাল বিষয় ছিল। এখন যখন আমি সূর্য, চাঁদ, বরুণ, কুবের, ইন্দ্র, বৃহস্পতি, শচী এবং ব্রাহ্মণীর ভালবাসা এবং উৎসাহকে উপলব্ধি করেছি, তখন স্পষ্টই বুঝতে পারছি যে এগুলির কোনওটিই জয়সওয়ালজির মতো ছিল না। যখন আমি তাঁর মৃত্যুর খবর শুনেছিলাম, আমার পৃথিবী অন্ধকার হয়ে উঠেছিল। আমি বুঝতে পারছিলাম না কি করতে হবে।" আসলে জয়সওয়ালজিই প্রথম ব্যক্তি যিনি দিনকরের কবিতায় ঐতিহাসিকবোধের প্রশংসা করেছিলেন।

সঠিক অনুচ্ছেদ শিরোনাম কোনটি?
titleA. সংস্কৃতি কে চার অধ্যায়
titleB. সৃজনী সংগ্রাম
titleC. লেখা
titleD. প্রধান কাব্য রচনাসমগ্র
উত্তর: titleB
২০১৯ সালের ১৪ ফেব্রুয়ারি ভালবাসা দিবস উপলক্ষে "পাল পাল দিল কে পাস" চলচ্চিত্রের দুটি টিজার পোস্টার প্রকাশ করেন সানি দেওল। ২০১৯ সালের ১৮ জুন এটির আরেকটি পোস্টার প্রকাশ মুক্তি দেয়া হয়, এবং ২০১৯ সালের ২০ সেপ্টেম্বর মুক্তির নতুন তারিখ ঘোষণা করা হয়। ২০১৯ সালের ৫ আগস্ট জি স্টুডিওস চলচ্চিত্রটির আনুষ্ঠানিক টিজার মুক্তি দেয়। ২০১৯ সালের ৫ ৫ সেপ্টেম্বর এটির আনুষ্ঠানিক ট্রেলার প্রকাশ করে জি স্টুডিওস কর্তৃপক্ষ।

সঠিক অনুচ্ছেদ শিরোনাম কোনটি?
titleA. অভ্যর্থনা
titleB. সঙ্গীত
titleC. কাহিনী
titleD. বাজারজাতকরণ ও মুক্তি
উত্তর: titleD
পায়োরিয়ার সাথে শরীরে প্রদাহ দেখা দিতে পারে, সি-প্রতিক্রিয়াকারী প্রোটিণ এবং ইন্টারলিউকিন-৬ এর মাত্রা বৃদ্ধির কারণে। উচ্চমাত্রার স্ট্রোক ঝুঁকির সাথে এটির সম্পর্ক রয়েছে এবং অধিক চিন্তার সাথে। ষাটোর্ধ ব্যক্তিদের স্মৃতিশক্তি ও গণনা ক্ষনতা হ্রাসের সাথেও এটির সম্পর্ক রয়েছে। যেসকল ব্যক্তির বহুমূত্ররোগ রয়েছে তাদের পায়োরিয়া প্রদাহ বেশি দেখা যায় এবং বেশিরভাগ সময় তাদের শরীরে পায়োরিয়া প্রদাহের কারণে তারা রক্তের গ্লুকোজের মাত্রা নিয়ন্ত্রণে রাখতে অক্ষম হন। যদিও প্রমাণ নেই তবুও হৃদরোগ, এবং প্যানক্রিয়াটিক ক্যান্সারের সাথে পায়োরিয়ার সম্পর্ক লক্ষ্য করা যায়।

সঠিক অনুচ্ছেদ শিরোনাম কোনটি?
titleA. ইতিহাস
titleB. সম্পৃক্ত অবস্থা
titleC. প্রতিরোধ
titleD. সমাজ এবং সংস্কৃতি
উত্তর: titleB
অস্বাভাবিক গতিবিধি কে দুইভাগে ভাগ করা যায়, এপিলেটিফর্ম এবং নন এপিলেপটিফর্ম। একে আরো দুইভাগে ভাগ করা যায়, কেন্দ্রীয় বা বিস্তারিত।

কেন্দ্রীয় এপিলেপটিফর্ম নির্গমন তাড়াতাড়ি প্রদর্শিত হয়, অনেক সংখ্যাক নিউরনে সিঙ্ক্রোনাস বিভব মস্তিষ্কের এলাকা কে বিযুক্ত করে।এটা হতে পারে ইন্টেরিকটাল গতিবিধি হিসেবে, পাকড় এর মধ্যে, কর্টিকাল ইরিটাবিলিটি যা মৃগীরোগের পাকড় উৎপন্ন করে।

সঠিক অনুচ্ছেদ শিরোনাম কোনটি?
titleA. অস্বাভাবিক গতিবিধি
titleB. শুষ্ক ইইজি ইলেক্ট্রোড
titleC. নিদর্শন
titleD. গড় নির্দেশক পুর্নাঙ্গতা
উত্তর: titleA
বাদশা বেগম রাষ্ট্র ও প্রশাসনের বিভিন্ন দিক এবং গুরুত্বপূর্ণ বিষয়গুলিতে সক্রিয় অংশ গ্রহণের বিষয়ে আগ্রহী ছিলেন। সম্রাটের প্রধান স্ত্রী হওয়ায় তিনি তাঁর সমস্ত স্ত্রীর মধ্যে সবচেয়ে প্রভাবশালী ছিলেন এবং তাঁর উপর তাঁর মতামত প্রয়োগ করেছিলেন। মুহম্মদ শাহ পরবর্তীকালে একজন নাচের মেয়ে উধম বাইয়ের প্রতি আধ্যাত্মিক মনোভাব গড়ে তোলেন, যিনি কোন পরিশোধনহীন মহিলা ছিলেন এবং তাকে তাঁর স্ত্রী বানিয়েছিলেন যদিও বাদশা বেগম তাঁর প্রিয় ছিলেন। এই বিবাহের ফলে একটি পুত্র আহমদ শাহ বাহাদুরের জন্ম হয় । এই পুত্রকে সম্রাজ্ঞীর দ্বারা এমন ভাবে লালিত-পালিত করেছিল যেন সে তার নিজের পুত্র ছিল। তিনি তাকে প্রচুর ভালবাসতেন এবং তাঁর প্রচেষ্টার কারণে তিনি সিংহাসনে আরোহণের জন্য বেড়ে উঠেন। পরে বাদশা বেগম আহমদ শাহের মেয়ে মুহতারাম-উন-নিসাকেও লালন-পালন করেছিলেন। 

বাদশাহ বেগম জম্মুতে এবং সাধারণ মুঘল রীতিতে মনোরম জলাশয় পরিচালনা করেছিলেন, তাভি নদীর তীরে আনন্দ উদ্যানের ভিত্তি স্থাপন করেছিলেন। 

সঠিক অনুচ্ছেদ শিরোনাম কোনটি?
titleA. সম্রাজ্ঞী
titleB. দাওর সম্রাজ্ঞী
titleC. দিল্লিতে আফগান আক্রমণে ভূমিকা
titleD. পরিবার এবং বংশ
উত্তর: titleA
জেমস আইভরি মার্চেন্ট আইভরি প্রডাকশন্সের চলচ্চিত্র পরিচালনার জন্য সুপরিচিত। মার্চেন্ট আইভরি একত্রে কাজের মধ্যে তিনি তিনটি একাডেমি পুরস্কারের মনোনয়ন লাভ করেন, কিন্তু কোনটি জিততে পারেন্নি। তিনি তার প্রথম একাডেমি পুরস্কার লাভ করেন ৮৯ বছর বয়সে "কল মি বাই ইওর নেম" চলচ্চিত্রের চিত্রনাট্যের জন্য। তিনি লেখনীর জন্য একাডেমি পুরস্কার বিজয়ী বয়োজ্যেষ্ঠ ব্যক্তি।

সঠিক অনুচ্ছেদ শিরোনাম কোনটি?
titleA. ইতিহাস
titleB. সদস্য
titleC. জেমস আইভরি
titleD. রুথ প্রাভার জাবভালা
উত্তর: titleC
প্রথম বিশ্বযুদ্ধের শেষের দিকে ১৯১৮ সালের ৩০ সেপ্টেম্বর এডমন্ড এলেনবির অধীন মিশরীয় সৈন্যবহর দামেস্ক দখল করে। এর কিছুদিন পর ৩ অক্টোবর ফয়সাল শহরে প্রবেশ করেন। তবে এই জয়োল্লাস দীর্ঘস্থায়ী হয়নি। ফয়সাল শীঘ্রই সাইকস-পিকট চুক্তির ব্যাপারে জানতে পারেন। স্বাধীন আরব রাজতন্ত্রের আশা ফয়সালের থাকলেও তাকে চুক্তি অনুযায়ী উক্ত অঞ্চলের বিভাজনের কথা ও সেসাথে সিরিয়া যে ফরাসি প্রটেক্টরেট শক্তির অধীন হয়েছে তা জানানো হয়। ফয়সাল এই বিশ্বাসঘাতকতা মেনে নেননি। তাকে আশ্বাস দেয়া হয় যে যুদ্ধ শেষ হলে এই বিষয়ে মীমাংসা করা হবে। সিরিয়ার উপর ফরাসিদের দাবি থেকে ব্রিটিশরা নিজেদের সমর্থন উঠিয়ে নেবে – ফয়সাল এমন আশা করছিলেন বলে ধারণা করা হয়। জেনারেল এলেনবির অনুমতিক্রমে ফয়সাল স্বাধীন আরব সাংবিধানিক সরকার প্রতিষ্ঠার কথা ঘোষণা করেন।

ফয়সাল ঘোষণা করেন যে এটি হবে ধর্ম নির্বিশেষে সকল আরবের জন্য ন্যায়বিচার ও সমতার ভিত্তিতে গঠিত আরব সরকার। ফরাসি প্রধানমন্ত্রী জর্জ ক্লিমেনশ আন্তর্জাতিক স্বীকৃতি ছাড়া শুধু ব্রিটিশ পৃষ্ঠপোষকতায় অর্ধ স্বাধীন আরব রাষ্ট্রের ব্যাপারে বিরূপ ছিলেন। এমনকি এখন পর্যন্ত নেয়া পদক্ষেপগুলো সাময়িক - এলেনবির এমন আশ্বাস সত্ত্বেও ব্রিটিশ, ফরাসি ও আরবদের মধ্যেকার দ্বন্দ্ব দূর হয়নি। আরব বিদ্রোহে অংশ নেয়া আরব জাতীয়তাবাদী ও অনেক আরবের মতে এটি ছিল দীর্ঘদিন ধরে চলা যুদ্ধের উপলব্ধি।

সঠিক অনুচ্ছেদ শিরোনাম কোনটি?
titleA. প্রতিষ্ঠা
titleB. আরব সাংবিধানিক সরকার
titleC. ভিত্তি
titleD. অবস্থান নির্ধারণ
উত্তর: titleB
জানকুপাথর ও দোবরাজপাথর ছিলেন শেরপুরে সংঘটিত উনিশ শতকের তৃতীয় দশকের দুইজন বিদ্রোহী এবং পাগলপন্থি বিদ্রোহের অন্যতম নায়ক। তারা গারো-হাজংদের নেতা টিপু শাহের অনুগামী ছিলেন এবং ১৮২৭- ১৮৩৩ সালে ময়মনসিংহ অঞ্চলের প্রজাবিদ্রোহের অন্যতম নেতা ছিলেন। শেরপুরের পশ্চিমদিকে করৈবাড়ি পাহাড়ের পাদদেশে জানকুপাথরের এক প্রধান আস্তানা ছিলো। ১৮৩১ সালে ময়মনসিংহের কালেক্টর নতুন বন্দোবস্ত "অষ্টম আইন" হিসেবে ঘোষণা করা হলেও বিদ্রোহ চালিয়ে যান জানকুপাথর ও দোবরাজ পাথর।

তাদের নেতৃত্বে শেষ পর্যায়ে সংগ্রামের রূপ চরম আকার ধারণ করে। ১৮৩৩ সন পর্যন্ত জানকুপাথর করৈবাড়ি পাহাড়ের পাদদেশ থেকে ও দোবরাজপাথর নালিতাবাড়ির নিকটবর্তী কোনো একস্থান থেকে শেরপুর অভিমুখে দ্বিমুখী আক্রমণ পরিচালনা করেন। বিদ্রোহী পাগলপন্থীগণ শেরপুরের জমিদারবাড়ি, কাছারিবাড়ি, জমিদারদের আশ্রিত লাঠিয়াল বাহিনীর সর্বস্ব লুট করে ও থানায় আগুন ধরিয়ে দেয়। ফলে শেরপুর জনশূন্য হয়ে পড়ে। এগার-বারটি ক্ষেত্রে সরকার ও বিদ্রোহী বাহিনীর মধ্যে যুদ্ধ হয়। অবস্থা বেগতিক দেখে ইংরেজ সরকার বিদ্রোহ সংশ্লিষ্ট লোকজন ও নিরীহ লোকজনকে পাইকারিভাবে হত্যা শুরু করে এবং বিদ্রোহের নেতাদেরকে ধরিয়ে দেবার জন্য পুরস্কার ঘোষণা করে। অতপর বিদ্রোহের দলপতিরা ধীরে ধীরে আত্মসমর্পণ করে। জানকুপাথর উত্তরের পাহাড়ে পালিয়ে যান এবং দোবরাজপাথর পূর্বাঞ্চলে আত্মগোপন করেন। দুর্গাপুর উপজেলার দোবরাজপুর গ্রাম দোবরাজপাথরের স্মৃতি বহন করছে।

সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. অবস্থান ও আয়তন
titleC. স্বাস্থ্য
titleD. পাগলপন্থী বিদ্রোহ
উত্তর: titleD
বিশ্বের অন্যতম ঐতিহ্যবাহী সাহিত্যের ভাষা বাংলা। বাংলাদেশ বিশ্বের অন্যতম ভাষাভিত্তিক জাতিরাষ্ট্র। বাংলাদেশের ৯৮.৯% মানুষের মাতৃভাষা বাংলা। বাংলা ভাষা বিকাশের ইতিহাস ১৩০০ বছরের অধিক পুরনো। গত সহস্রাব্দির সূচনালগ্নে পাল এবং সেন সাম্রাজ্যের প্রধান ভাষা ছিল বাংলা। সুলতানি আমলে অত্র অঞ্চলের অন্যতম রাজভাষা ছিল বাংলা। মুসলিম সুলতানদের পৃষ্ঠপোষকতায় গুরুত্বপূর্ণ সাহিত্যকর্ম রচিত হয়েছিল বাংলা ভাষায়। ব্রিটিশ ঔপনিবেশিকতাবিরোধী বাংলার নবজাগরণে ও বাংলার সাংস্কৃতিক বিবিধতাকে এক সূত্রে গ্রন্থনেও বাংলা ভাষা ও সাহিত্য সবচেয়ে গুরুত্বপূর্ণ ভূমিকা রেখেছে। ১৯৪৭ থেকে ১৯৫৬ পর্যন্ত বাংলা ভাষা আন্দোলনকে কেন্দ্র করে বাঙালি জাতীয়তাবাদের বিকাশ হলে পশ্চিম পাকিস্তানের বিবিধ রাজনৈতিক, সাংস্কৃতিক ও অর্থনৈতিক শোষণ, বৈষম্য ও নিপীড়নের বিরুদ্ধে গণতান্ত্রিক ও সশস্ত্র সংগ্রামের মধ্য দিয়ে ১৯৭১ খ্রিস্টাব্দে পূর্ব পাকিস্তান বাংলাদেশ নামক স্বাধীন ও সার্বভৌম জাতিরাষ্ট্র হিসাবে প্রতিষ্ঠিত হয়। ১৯৫২ খ্রিস্টাব্দের ২১শে ফেব্রুয়ারি, ঢাকা বিশ্ববিদ্যালয়ে প্রতিবাদী ছাত্র ও আন্দোলনকারীরা সংখ্যাগরিষ্ঠের মাতৃভাষা বাংলাকে রাষ্ট্রভাষাকরণের দাবীতে নিজেদের জীবন উৎসর্গ করেন। বাংলাকে রাষ্ট্রভাষাকরণের দাবিতে ক্রমবর্ধমান গণআন্দোলনের মুখে পাকিস্তানের কেন্দ্রীয় সরকার শেষ পর্যন্ত নতি স্বীকার করতে বাধ্য হয় এবং ১৯৫৪ সালের ৭ই মে পাকিস্তান গণপরিষদে বাংলা অন্যতম রাষ্ট্রভাষা হিসেবে গৃহীত হয়। ১৯৫৬ সালে পাকিস্তানের প্রথম সংবিধান প্রণীত হলে ২১৪ নং অনুচ্ছেদে বাংলা ও উর্দুকে পাকিস্তানের রাষ্ট্রভাষা হিসেবে উল্লিখিত হয়।

১৯৭১ সালে বাংলাদেশ স্বাধীন হলে একমাত্র রাষ্ট্রভাষা হিসেবে বাংলা প্রবর্তিত হয়। ১৯৭৫ সালের ১২ মার্চ রাষ্ট্রপতি থাকাকালীন শেখ মুজিবুর রহমান সরকারি অফিস-আদালতের দাপ্তরিক কাজে বাংলা ভাষা প্রচলনে সরকারি প্রজ্ঞাপন জারি করেন। রাষ্ট্রপতি শেখ মুজিবুর রহমান কর্তৃক জারিকৃত এক আদেশে বলা হয়, ‘গণপ্রজাতন্ত্রী বাংলাদেশ সরকারের রাষ্ট্রভাষা বাংলা। বাংলা আমাদের জাতীয় ভাষা। তবুও অত্যন্ত দুঃখের সঙ্গে লক্ষ করছি যে, স্বাধীনতার তিন বছর পরও অধিকাংশ অফিস আদালতে মাতৃভাষার পরিবর্তে বিজাতীয় ইংরেজি ভাষায় নথিপত্র লেখা হচ্ছে। মাতৃভাষার প্রতি যার ভালোবাসা নেই, দেশের প্রতি যে তার ভালোবাসা আছে এ কথা বিশ্বাস করতে কষ্ট হয়।’ সর্বস্তরে বাংলার ব্যবহার নিশ্চিত করতে বাংলাদেশ সরকার ১৯৮৭ সালে বাংলা ভাষা প্রচলন আইন জারি করে।

বর্তমানে মাতৃভাষীর সংখ্যায় বাংলা ইন্দো-ইউরোপীয় ভাষা পরিবারের চতুর্থ ও বিশ্বের ষষ্ঠ বৃহত্তম ভাষা। মোট ব্যবহারকারীর সংখ্যা অনুসারে বাংলা বিশ্বের সপ্তম বৃহত্তম ভাষা।

সঠিক অনুচ্ছেদ শিরোনাম কোনটি?
titleA. বাস্তবায়ন
titleB. বিচার বিভাগে
titleC. ধারা ৩(৩)
titleD. পটভূমি
উত্তর: titleD
পাঞ্জাবের ব্রিটিশ আর্মির কাছে শিখদের পরাজয়ের পর খ্রিষ্টান মিশনারিরা শিয়ালকোটে শিক্ষা প্রচারের উপর গুরুত্ব দিতে শুরু করেন। এই সময়েই শিয়ালকোটে স্কটিশ মিশন কলেজ স্থাপিত হয়। ১৮৮৯ সালে প্রতিষ্ঠিত এ কলেজ লিবারেল আর্টস্ এর কোর্সসমূহের অনেকগুলোতেই আরবি ও ফার্সি ভাষা মাধ্যমে শিক্ষাদান করা হতো। যদিও এই সময় বেশির ভাগ স্কুলেই ফার্সি ভাষার পরিবর্তে ইংরেজি ভাষা শিক্ষার মাধ্যম হিসেবে ব্যবহার শুরু হয়। এই স্কটিশ মিশন কলেজেই ইকবাল সর্বপ্রথম আধুনিক শিক্ষা প্রাপ্ত হন।

ইকবাল তার কাব্য প্রতিভার স্বীকৃতি পান তার শিক্ষক সাইয়িদ মীর হাসানের কাছ থেকে। ১৮৮৫ সালে স্কটিশ মিশন কলেজের পড়াশোনা শেষ করে ইকবাল লাহোরের সরকারি কলেজে ভর্তি হন। দর্শন, ইংরেজি ও আরবি সাহিত্য নিয়ে তিনি পড়াশোনা করেন এখান থেকে তিনি স্বর্ণ পদক নিয়ে স্নাতক ডিগ্রি লাভ করেন। ১৮৯২ সালে ইকবাল স্কটিশ মিশন কলেজ হতে তার পড়াশোন শেষ করেন। তিনি ১৮৯৫ সালে চারুকলা অনুষদের থেকে ইন্টারমিডিয়েট লাভ করেন। ১৮৯৯ সালে যখন তিনি মাষ্টার্স ডিগ্রি লাভ করেন ততদিনে তিনি সাহিত্য অঙ্গনে পরিচিত ব্যক্তিত্ব।

মাস্টার্স ডিগ্রিতে পড়বার সময় ইকবাল স্যার টমাস আর্নল্ড এর সংস্পর্শে আসেন। এই শিক্ষাবিদ ইসলাম ও আধুনিক দর্শনে বুৎপত্তি অর্জন করেছিলেন। ইকবালের কাছে তিনি প্রাচ্য ও পাশ্চাত্যের সেতুবন্ধ হিসেবে কাজ করেছিলেন। স্যার টমাস আর্নল্ডই ইকবালকে ইউরোপে উচ্চ শিক্ষায় অনুপ্রাণিত করেছিলেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. ইকবাল দর্শন ও সাহিত্য
titleC. ব্যক্তিগত জীবন
titleD. রাজনীতি
উত্তর: titleA
বাদরায়ণের ব্রহ্মসূত্র বা বেদান্তসূত্র গ্রন্থের যে সংস্করণটি এখন প্রচলিত, সেটি খ্রিস্টীয় ৪০০-৪৫০ অব্দের রচনা। তবে "সূত্রের অনেক অংশ তার আগেও প্রচলিত ছিল।" বাদরায়ণ ঠিক কোন সময়ের লোক ছিলেন তা জানা যায় না। তবে সম্ভবত তিনি খ্রিস্টপূর্ব ২০০ অব্দ থেকে খ্রিস্টীয় ২০০ অব্দের মাঝামাঝি সময়ের লোক ছিলেন।

ব্রহ্মসূত্র হল উপনিষদের শিক্ষাগুলির একটি সমালোচনামূলক আলোচনা। এটি এখনও বেদান্ত গুরুদের একটি অন্যতম প্রধান সহায়ক বই। বাদরায়ণ অবশ্য প্রথম বেদান্তের শিক্ষাগুলির সুসংহত রূপ দেননি। তিনি তার পূর্ববর্তী ৭ জন বেদান্তগুরুর কথা উল্লেখ করেছেন:

সঠিক অনুচ্ছেদ শিরোনাম কোনটি?
titleA. ঈশ্বর মিথ্যা ও সত্য
titleB. ইতিহাস
titleC. বাদরায়ণের ব্রহ্মসূত্র
titleD. জনপ্রিয়করণ
উত্তর: titleC
নাগরিক অধিকার আইনের আওতায় সমান সুরক্ষার প্রতিশ্রুতি দেয়। যখন সবাইকে নাগরিক ও রাজনৈতিক অধিকার আইনের সমান সুরক্ষা, অথবা যখন নিশ্চয়তা, লিখায় অস্তিত্ব করে কিন্তু অনুশীলনে করে না, তখন বিরোধীতা, আইনগত ব্যবস্থা এবং এমনকি সামাজিক অস্থিরতাও ঘটুতে পারে।

কিছু ঐতিহাসিক ইঙ্গিত করে যে যুক্তরাষ্ট্রে নাগরিক অধিকার আন্দোলন প্রথম শুরু হয় নিউ অর্লিন্সে, একসঙ্গে সব সামরিক বাহিনীকে সংহত করতে ক্রেওলেদের প্রাথমিক প্রচেষ্টার কারণে। উইলিয়াম সি.সি. ক্লেয়ারবোর্ন, টমাস জেফারসন কর্তৃক নিযুক্ত অরলিয়েন্সের টেরিটরি গভর্নর হতে, আনুষ্ঠানিকভাবে ২০ ডিসেম্বর, ১৮০৩ সালে ফরাসি উপনিবেশের বিতরণ মেনে নেয়। বর্ণের স্বাধীন মানুষরা কয়েক দশক ধরে মিলিশিয়াদের সদস্য ছিল স্পেনীয় ও ফরাসি উভয়এর নিয়ন্ত্রণে লুইসিয়ানা উপনিবেশ । তারা স্বেচ্ছায় তাদের সেবা এবং তাদের আনুগত্যের অঙ্গীকার করে ক্লেয়ারবোর্ন এবং সদ্য গৃহীত দেশী কাছে।

কিন্তু প্রথম দিকে ১৮০৪ সালে, নিউ অর্লিন্সের নতুন মার্কিন প্রশাসন, গভর্নর ক্লেয়ারবোর্ন অধীনে, একটি সঙ্কটের, যার সঙ্গে পূর্বে যুক্তরাষ্ট্রে অজানা ছিল, মুখোমুখি হয়েছিল, অর্থাত, পূর্বে প্রতিষ্ঠিত "রঙ্গিন" মিলিশিয়াদের সমগ্র ইউনিট একত্রিত দ্বারা সামরিক একীকরণ। যেমন, ফেব্রুয়ারি ২০, ১৮০৪ সালে, যুদ্ধের সচিব হেনরি ডিয়ারবর্ন থেকে ক্লেয়ারবোর্নকে দেওয়া চিঠিতে দেখা যায়, "সৈন্যদলের বৃদ্ধি না করে, বরং হ্রাস করা, যদি অপরাধ প্রদান ছাড়া কাজ করা যেতে পারে তাহলে বিচক্ষণ হবে"।

যুক্তরাষ্ট্রে নাগরিক অধিকার আন্দোলন ১৮৪৮ সালে ঘনীভূত হয় অনুভূতির ঘোষণাপত্র মতো নথির সঙ্গে। সচেতনভাবে মার্কিন যুক্তরাষ্ট্রের স্বাধীনতার ঘোষণাপত্রের অনুকরণে, অধিকার ও অনুভূতির ঘোষণাপত্র আমেরিকান নারীদের আন্দোলনের প্রতিষ্ঠাতা ডকুমেন্ট হয়ে ওঠে, এবং এটা সেনেকা ফলস কনভেনশনে, ১৯ এবং ২০ জুলাই, ১৮৪৮ এ গৃহীত হয়।

বিশ্বব্যাপী, আইনের দৃষ্টিতে সমানাধিকারের জন্য বিভিন্ন রাজনৈতিক আন্দোলন শুরু হয় ১৯৫০ থেকে ১৯৮০ সালের মধ্যে। এই আন্দোলন একটি আইনগত ও সাংবিধানিক দিক, এবং এর ফলে অনেক আইন তৈরির প্রক্রিয়া জাতীয় ও আন্তর্জাতিক পর্যায়ে ঘটে। রাজনৈতিক আন্দোলনের একটি বিক্ষোভকারী দিকও ছিল, বিশেষ করে সেই পরিস্থিতিতে যেখানে ব্যাপকভাবে অধিকার লঙ্ঘন হয়েছিল। নাগরিক ও রাজনৈতিক অধিকার পালনের সুরক্ষিত অন্তর্ভুক্ত ঘোষণা উদ্দেশ্যে যা আন্দোলন হয়েছিল:

সর্বাধিক নাগরিক অধিকার আন্দোলন নাগরিক প্রতিরোধের কৌশলের ওপরেই নির্ভরশীল ছিল, তারা লক্ষ্য অর্জন করার জন্য অহিংস পদ্ধতি ব্যবহার করত। কিছু দেশে, নাগরিক অধিকার সংগ্রামের অনুষঙ্গী হয়ে ওঠে, বা অনুসরণ করে নাগরিক অশান্তি এবং এমনকি সশস্ত্র বিদ্রোহের দ্বারা। গত ষাট বছর ধরে নাগরিক অধিকার আন্দোলনের ফলে, নাগরিক ও রাজনৈতিক অধিকার এর বিস্তার ঘটেছে, কিন্তু অনেক দেশে এই প্রক্রিয়া দীর্ঘস্থায়ী ছিল এবং অনেক সময় লেগেছিল , এবং এসব আন্দোলন অনেক অর্জন করা হয়নি বা সম্পূর্ণভাবে তাদের উদ্দেশ্য অর্জন।

সঠিক অনুচ্ছেদ শিরোনাম কোনটি?
titleA. ইতিহাস
titleB. সমস্যা ও বিশ্লেষণ
titleC. নাগরিক অধিকার আন্দোলন
titleD. অধিকার রক্ষার
উত্তর: titleC
ডাঃ জন এম. হ্যারিস মার্কিন যুক্তরাষ্ট্রের ওহায়ো রাজ্যে সর্বপ্রথম দন্ত্য বিদ্যালয় প্রতিষ্ঠা করেন এবং দন্ত্যচিকিৎসাকে চিকিৎসা পেশার স্বীকৃতি দেন। ২১শে ফেব্রুয়ারি, ১৮২৮ সালে এটি চালু হয় এবং বর্তমানে এটি একটি দন্ত্য জাদুঘর। প্রথম দন্ত্য কলেজ চালু হয় ১৮৪০ সালে মার্কিন যুক্তরাষ্ট্রের মেরীল্যান্ড রাজ্যে।

গবেষণায় দেখা গিয়েছে যে বিভিন্ন দেশ থেকে পাশ করা বা একই দেশের অন্য কলেজ থেকে পাশ করা দন্ত্যচিকিৎসকদের একই রোগের চিকিৎসার সিদ্ধান্ত ভিন্ন হয়। যেমন ইসরায়েল এর দন্ত্যচিকিৎসকেরা অধিকতর ক্ষেত্রে আক্কেল দাঁত উত্তোলনের পরামর্শ দিয়ে থাকেন লাতিন আমেরিকান বা ইউরোপিয়ান দের দন্ত্যচিকিৎসকদের তুলনায় ।

যুক্তরাজ্যে, ১৮৭৮ সালের ব্রিটিশ ডেন্টিস্ট অ্যাক্ট এবং ১৮৭৯ এর ডেন্টিস্ট রেজিস্টার শুধুমাত্র যোগ্যতাসম্পন্ন এবং নিবন্ধভুক্ত ব্যক্তিদের দন্ত্যচিকিৎসক বা দন্ত্য শল্যচিকিৎসক পদবি ব্যবহার করার অনুমতি দেয়। তবে অন্যরা আইনত নিজেদের "দন্ত্যবিশেষজ্ঞ" বা "দন্ত্যপরামর্শদাতা" বলতে পারবেন। ১৯২১-এর ডেন্টিস্ট অ্যাক্টের মাধ্যমে যুক্তরাজ্যে দন্ত্যচিকিৎসার অনুশীলন চালু হয় যা অনুযায়ী দন্ত্যচিকিৎসা অনুশীলনকারী সকলকে নিবন্ধন করতে হবে। ১৮৮০-এ স্যার জন টমসকে সভাপতি করে গঠিত 'ব্রিটিশ ডেন্টাল এসোসিয়েশন' দন্ত্যচিকিৎসকদের অবৈধ অনুশীলন বন্ধে বড় ভূমিকা পালন করে।

কোরিয়া, জাপান, তাইওয়ান, ফিনল্যান্ড, সুইডেন, ব্রাজিল, চিলি, যুক্তরাষ্ট্র এবং কানাডাতে দন্ত্যচিকিৎসক হতে হলে ডক্টর অব ডেন্টাল সার্জারি (ডিডিএস) বা ডক্টর অব ডেন্টাল মেডিসিন (ডিডিএম) ডিগ্রীপ্রাপ্ত হতে হবে তবেই তিনি দন্ত্যচিকিৎসা অনুশীলন করার যোগ্য বিবেচিত হবেন। এটি যুক্তরাজ্য এবং ব্রিটিশ প্রজাতন্ত্রের দেশগুলোর ব্যাচেলর অব ডেন্টাল সার্জারির (বিডিএস, বিডেন্ট, বিসিএইচডি, বিডিএসসি) সমতুল্য। অধিকাংশ পশ্চিমা দেশে, যোগয়তাসম্পন্ন দন্ত্য চিকিৎসক হতে একজনকে কমপক্ষে ৪ বছরের স্নাতকোত্তর অধ্যয়ন করতে হয়। ইউরোপিয়ান ইউনিয়ের মধ্যে কমপক্ষে পাঁচ বছরের অধ্যয়ন প্রয়োজন। দন্ত্যচিকিৎসা অনুশীলনের আগে একজন দন্ত্য চিকিৎসককে সাধারণত পাঁচ থেকে আট বছরের মত অধ্যয়ন করতে হয়। যদিও বাধ্যতামূলক নয় তবে অনেক দন্ত্যচিকিৎসক ডেন্টাল ডিগ্রী লাভের পর সুনির্দিষ্ট দন্ত্যসেবার উপর ইন্টার্নশীপ করে থাকেন।

সঠিক অনুচ্ছেদ শিরোনাম কোনটি?
titleA. আধুনিক দন্ত্যচিকিৎসা
titleB. ইতিহাস
titleC. দন্ত্য চিকিৎসা
titleD. শিক্ষা ও অনুজ্ঞাপত্র
উত্তর: titleD
থাইল্যান্ড ওপেন গ্রাঁ প্রী গোল্ড প্রতিযোগীতায় শ্রীকান্ত তৎকালীন বিশ্ব ক্রমপর্যায়ে ৮ নম্বরে থাকা এবং স্থানীয় ফেভারিট খেলোয়াড় বুনশাক পনসানা কে স্ট্রেট সেটে হারিয়ে পুরুষদের সিঙ্গেলস বিভাগে খেতাব জেতেন।. ওই একই বছরে দিল্লিতে অল ইন্ডিয়া সিনিয়র ন্যাশনাল চ্যাম্পিয়নশিপে সেইসময়কার জাতীয় চ্যাম্পিয়ন এবং অলিম্পিয়ান পারুপাল্লি কাশ্যাপ লে পরাস্ত করে শ্রীকান্ত তার প্রথম সিনিয়র জাতীয় খেতাব অর্জন করেন। ইন্ডিয়ান ব্যাডমিন্টন লিগে দ্বিতীয় স্থান অর্জনকারী আওয়াধে ওয়ারিয়র্স দলের সদস্য ছিলেন তিনি।

সঠিক অনুচ্ছেদ শিরোনাম কোনটি?
titleA. ২০১৪
titleB. প্রাথমিক জীবন
titleC. ২০১৫
titleD. ২০১৩
উত্তর: titleD
এটি কাকচিং উপ-বিভাগের উপ-বিভাগীয় সদর দপ্তর এবং জেলা শহরের সবচেয়ে বড় শহর থৌবালের পাশে বিভিন্ন ধরনের সবজি, মাছ এবং চালের বিখ্যাত বাণিজ্য কেন্দ্র। এই জায়গাটি ন্যাশনাল হাইওয়ে থেকে সহজেই পাওয়া যায় এবং অন্যান্য রাজ্য মহাসড়কের সাথে সংযুক্ত। কাকচিং ইকো-পার্ক কাকচিং পাহাড়ের উপরে নির্মিত একটি সুন্দর পার্ক।

সঠিক অনুচ্ছেদ শিরোনাম কোনটি?
titleA. কাকচিং
titleB. জলবায়ু
titleC. প্রশাসনিক বিভাগ
titleD. ওয়েথাউ
উত্তর: titleA
ইরানের সংস্কৃতি, পারস্যের সংস্কৃতি হিসেবেও পরিচিত, বিশ্বের অন্যতম প্রভাব বিস্তারকারী সংস্কৃতি। ইরানকে সভ্যতার দোলনা হিসেবে অভিহিত করা হয়। বিশ্বে ইরানের আধিপত্য বিস্তারকারী ভূ-রাজনৈতিক অবস্থান ও সংস্কৃতির কারণে ইরান পশ্চিমে ইতালি, ম্যাসিডোনিয়া, ও গ্রিস, উত্তরে রাশিয়া ও পূর্ব ইউরোপ, দক্ষিণে আরব উপদ্বীপ এবং পূর্বে ভারত উপমহাদেশ ও পূর্ব এশিয়ার সংস্কৃতি ও জনগণের উপর প্রভাব বিস্তার করে।
ইরানের সাংস্কৃতিক পরিচয় ও এর ঐতিহাসিক দীর্ঘস্থায়িত্বের অন্যতম বৈশিষ্ট হল সারগ্রাহী সাংস্কৃতিক স্থিতিস্থাপকতা।শিল্পকলাঃ
ইরানের শিল্প-ঐতিহ্য বিশ্বের অন্যতম প্রাচীন, সমৃদ্ধ ও সবচেয়ে প্রভাব বিস্তারকারী এবং এর আওতায় রয়েছে সাহিত্য, সঙ্গীত, নৃত্য, স্থাপত্যকলা, চিত্রাঙ্কন, বুনন, মৃৎশিল্প, হস্তলিপিবিদ্যা, ধাতব ও পাথুরেকর্ম সহ অসংখ্য শাখা।

ইরানি শিল্পকলা একাধিক পর্যায়ের মধ্য দিয়ে বিবর্তিত হয়েছে, যা ইরানের অদ্বিতীয় নান্দনিকতার প্রমাণ। এই পর্যায়সমূহ এলামাইট চোগা জানবিল থেকে শুরু করে মধ্যযুগীয় ও পার্সেপোলিসের হাখমেনীয় কারুশিল্প থেকে বিশাপুরের মোজাইক পর্যন্ত বিস্তৃত।

সঠিক অনুচ্ছেদ শিরোনাম কোনটি?
titleA. পর্যটন
titleB. প্রশাসনিক অঞ্চলসমূহ
titleC. সংস্কৃতি
titleD. নদী ও জলাশয়
উত্তর: titleC
লোহানী ১১ মার্চ ১৯২০ খ্রিষ্টাব্দে তৎকালীন বৃহত্তর পাবনা জেলার সিরাজগঞ্জ মহকুমায় (বর্তমান সিরাজগঞ্জ জেলায়) এক সম্ভ্রান্ত মুসলিম পরিবারে জন্মগ্রহণ করেন। তার পিতা আবু সাঈদ মোহাম্মদ সিদ্দিক হোসেন খাঁ (১৮৯২-১৯২৯) যিনি আবু লোহানী নামে অধিক পরিচিত একজন সাংবাদিক ও সাহিত্যিক ছিলেন। তিনি তৎকালীন কলকাতার বিখ্যাত ইংরেজি সাপ্তাহিক পত্রিকা দ্য মুসলমান (১৯০৬) এর সহকারী সম্পাদক ছিলেন এবং মাতা ফাতেমা লোহানী কলকাতা করপোরেশন স্কুলের শিক্ষিকা ও লেখিকা ছিলেন। 

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. মৃত্যু
titleC. কর্ম জীবন
titleD. জন্ম ও শৈশব
উত্তর: titleD
চলচ্চিত্রের ইতিহাস যখন শুরু হয় তখনই নাইজেরিয়ায় চলচ্চিত্রের যাত্রা শুরু হয়; বিশেষ করে ১৯শতকের শেষে যখন কাইনেটোস্কোপের ব্যবহার শুরু হয়। ২০শতকের শুরুতে এগুলোকে উন্নত চলচ্চিত্র প্রদর্শনী যন্ত্র দিয়ে প্রতিস্থাপিত করা হয়; নাইজেরিয় নাট্যশালায় প্রথম দেখানো হয় পশ্চিমা চলচ্চিত্র, প্রথম চলচ্চিত্র লাগোসে গ্লোভার মেমোরিয়াল হলে ১৯০৩ সালের ১২-২২ আগস্ট প্রদর্শন করা হয়। ঐ বছর, হার্বার্ট ম্যাকাউলিকে নাইজেরিয়াতে আমন্ত্রিত করা হয়, স্পেনের "বালবোয়া এন্ড কোম্পানি"কে আমন্ত্রণ করা হয় নাইজেরিয়াতে একটি নির্বাক চলচ্চিত্রের প্রদর্শনী আয়োজন করার জন্য।

যদিও মি.বালবোয়া লাগোসে তার প্রদর্শনী বন্ধ করে দেন, যেখানে তিনি অন্যান্য পশ্চিম আফ্রিকার দেশগুলোতে চলচ্চিত্র দেখাতে থাকেন, তার প্রদর্শনীর সফলতার জন্য ইউরোপীয় ব্যবসায়ী স্ট্যানলি জোন্স তার সাথে যুক্ত হন ঐ একই গ্লোভার মেমোরিয়াল হলে চলচ্চিত্র প্রদর্শন করার জন্য, যা শুরু হয় ১৯০৩ সালের নভেম্বরে। এটির কারণে আরও অধিক ইউরোপিয় চলচ্চিত্র প্রদর্শক নাইজেরিয়াতে আসেন। তার যুগে প্রথম সফলতা আসে ১৯০৪ সালের ৩ আগস্ট, যখন "এলেক অফ এগবা" এর ইংল্যান্ডে যাত্রার উপর তথ্যচিত্র পর্দায়িত করা হয়।

সঠিক অনুচ্ছেদ শিরোনাম কোনটি?
titleA. জনপ্রিয়তা এবং আবেদন
titleB. আফ্রিকা
titleC. ইতিহাস
titleD. প্রভাব
উত্তর: titleC
ব্রিটিশ সময় থেকে এ এইচ হুইলার অ্যান্ড কোম্পানি রেলওয়ে স্টেশনের প্রায় একছত্র গ্রন্থ বিক্রেতা ছিল। দক্ষিণ রেলওয়ে এবং দক্ষিণ মধ্য রেলওয়ের কিছু অংশ বাদ দিয়ে অনেকগুলি জোনাল রেলওয়েতে এই কোম্পানিটি গ্রন্থ বিপনী চালিয়ে আসছিল। কিন্তু ২০০২ সালে প্রথমবারের জন্য হুইলার প্রত্যাহ্বানের মুখোমুখী হয়, যখন সংযুক্ত গণতান্ত্রিক মোর্চা সরকার হুইলার কোম্পানির বই বিক্রীর চুক্তি নবীকরণ বন্ধ করেন। ২০০৪ সালে ভারতীয় রেল মন্ত্রালয় রেল স্টেশনসমূহের জন্য নতুন গ্রন্থ-নীতি গ্রহণ করে। রেল মন্ত্রালয়ের একটি সার্কুলারে বলা হয় যে, মেসার্স এ এইচ হুইলার অ্যান্ড কোম্পানি একক বিক্রির অধিকার লাভ করবে না এবং তাদের লাভ করার অধিকার অন্যদের মতো হবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. নামকরণ
titleC. রুডইয়ার্ড কিপলিং এবং হুইলার কোম্পানি
titleD. একছত্রতা বিলোপ
উত্তর: titleD
মসজিদটির উন্নয়ন কাজ একটি ইন্দোনেশীয়-তাইওয়ানী পরিবার শুরু করেন যাদের একটি ইন্দোনেশীয় দোকান ছিল যেখানেকার কারখানায় বা গৃহস্থালী কাজে অধিকাংশ ইন্দোনেশীয় শ্রমিক নিয়োজিত ছিল।তারা নিজেদের দোকানের পাশেই মসজিদ নিমাণের জন্য একটি খালি জায়গা ক্রয় করেন।তহবিল এবং বিভিন্ন প্রতিষ্ঠান থেকে ধার নেয়া অথের সাহায্যেই তারা এক বছরের মধ্যেই মসজিদটি নিমাণ কাজ সম্পন্ন করেন।মসজিদটি আনু্ষ্ঠানিকভাবে ২০১৩ এর ৯ জুন উদ্বোধন করা হয়।
সঠিক অনুচ্ছেদ শিরোনাম কোনটি?
titleA. যাতায়াত ব্যবস্থা
titleB. স্থাপত্যশিল্প
titleC. কার্যক্রম
titleD. ইতিহাস
উত্তর: titleD